Tungestølen turisthytte

Tungestølen turisthytte er ei privateid turisthytte i Luster i Sogn og Fjordane. Hytta ligger i dalen nord for Veitastrond, i møtningspunktet mellom Langedalen og Austerdalen, ved sørsiden av fjellet Skyttarpiggen. Den  ble åpnet i 1910, og ble utvidet med bidrag fra Den Norske Turistforening (DNT) i 1936 og på 1960-tallet. Nytt toalettanlegg ble bygd i 2010. Pr. 2011 hadde hytta 16 sengeplasser.

Hytta på Tungestølen ble i mange år drevet av Lasse og Anna Nesset. Lasse ble ansatt som fjellfører av DNT da hytta ble åpnet i 1910. Barna deres, Randi og Nils Nesset, drev senere hytta; Randi fram til 1984.

Natt til 26. desember 2011 ble Tungestølen turisthytte ødelagt av vinden under ekstremværet Dagmar. Både hovedbygningen og soveannekset ble blåst av grunnmuren. Hovedbygningen ble helt knust, mens annekset ble kastet ned i skråningen nedenfor. Hytta sto tom da den ble rammet av uværet.

Kilder
Hjemmeside (besøkt 27. desember 2011)
UT.no: Hundre år ved brekanten  (29. juli 2010, besøkt 27. desember 2011)
NRK Sogn og Fjordanes fylkesleksikon: Tungestølen Turisthytte (besøkt 27. desember 2011)
NRK: Tungestølen turisthytte er vekk (27. desember 2011)
Den Norske Turistforening: Tungestølen tatt av stormen (27. desember 2011)

Kategori:Turisthytter i Vestland
Kategori:Samferdsel i Luster
Kategori:Byggverk i Luster